16/12/2009 | Administración LocalMunicipal
Mugardos
Imposibilidade de practicar notificación.

ANUNCIO Ante a imposibilidade de notificar a Dna. Elsa Fabiola Gamote Escayola a Resolución da Alcaldía nº 817/2009, de 18.11.2009, relativa á incoacción de expediente de orde de execución, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, faise pública a devandita Resolución, que transcrita literalmente di así: “Atendido o informe da arquitecta municipal de data 16.11.2009, no que se pon de manifesto que, xirada visita de inspección á finca sita en R/ Catro Ventos nº 5, referencia catastral: 0326055NJ6102N, pódese verificar que a cubrición do beirado e do balcón do edificio están en mal estado, detectándose que nalgún momento do 11 ao 13 de novembro se afundiu un aseo situado nun extremo do balcón, caendo á rúa, e desfacendo o forxado horizontal do balcón. Tendo en conta que os artigos 50 e 51 do P. X. O. M. de Mugardos obrigan aos propietarios de calquera clase de construcións a conservar todas as súas partes en estado de solidez, a fin de que non poidan comprometer a seguridade pública. Tendo en conta, así mesmo, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, modificado pola Lei 15/2004, de 29 de decembro, regula o deber de conservación, indicando que os propietarios de toda clase de terreos, urbanizacións de iniciativa particular, edificacións e carteis deberán mantelos en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación. Tendo en conta o anterior pola presente RESOLVO: Primeiro.- Incoar expediente de orde de execución por razóns de seguridade a Dna. MARÍA ROSARIO MOYA LEIRA, como propietaria do inmoble sito en R/ San Fernando nº 21, referencia catastral: 0223001NJ6102S, segundo o informe da policía local de data 11.11.2009, dándolles audiencia no expediente para que, no prazo de dez (10) días hábiles contados dende o día seguinte ao da notificación da presente Resolución, formule as alegacións e presente os documentos e xustificantes que estimen pertinentes. Segundo.- Ordenar a Dna. Elsa Fabiola Gamote Escayola, como propietaria do inmoble sito en R/ Catro Ventos nº 5, referencia catastral: 0326055NJ6102N, para que no prazo de vinte e catro (24) horas contadas dende o día seguinte ao da notificación da presente Resolución, e como medida urxente e de seguridade, proceda a adoptar as seguintes medidas coas consideracións que a continuación se indican: - Traballos previos: o Delimitación da zona de demolición mediante valado, para impedir o paso a toda persoa allea á obra e poder dispor do espazo suficiente para traballar e amorear o material procedente da demolición e situar a maquinaria de demolición e carga de cascallos. Procurarase non perxudicar a terceiros, respectando os accesos aos edificios lindeiros e zonas de paso obrigado, procurando nestes casos crear itinerarios seguros. Habilitarase, en caso de ser necesario, un acceso alternativo para persoas e outro para vehículos. Colocación dos sinais que sexan precisos. o Preparación das ferramentas, maquinaria e medios de traballo necesarios para dotar do equipo a todos os operarios. o Neutralización de acometidas de instalacións polas compañías subministradoras, en caso de ser necesario, ou protección de elementos presentes na fachada, tanto de iluminación pública, enerxía eléctrica, teléfono, etc. - Reparación: o O valado do contorno do edificio. o A demolición do beirado, coa retirada de tellas e da parte da estrutura horizontal que o sustenta. o A demolición do balcón de madeira, co desmontado dos cerramentos de madeira situados nos extremos, varanda, pés dereitos e estrutura horizontal, deixando os canzorros de pedra. o Remate da parede lateral do colindante (enfoscado e pintado) e repaso puntual do revestimento de fachada (enfoscado). o Colocación de pranchas de fibrocemento para formar un novo beirado, e protexer a fachada principal do edificio. - Consideracións: o Procede unha demolición manual, a máis axeitada tendo en conta os seguintes aspectos: • As pequenas dimensións do elemento a demoler (demolición parcial). • A maniobrabilidade limitada nas rúas. • A existencia de varias edificacións moi próximas que poderían verse afectadas. • En definitiva, a necesidade de controlar axeitadamente a demolición, evitando procedementos excesivamente agresivos. • Como criterio xeral a seguir, a orde de demolición efectuarase de arriba cara abaixo, de tal forma que a demolición se realice practicamente ao mesmo nivel, sen que haxa persoas situadas na mesma vertical. Terceiro.- Apercibir a Dna. Elsa Fabiola Gamote Escayola de que transcorrido o citado prazo sinalado sen ter cumprimentado este requirimento, procederase á execución subsidiaria polo Concello e por conta da interesada, segundo valoración das obras indicada no informe da arquitecta municipal arriba indicado, e que ascenden á cantidade de 1.649,04 €, incluíndo medios auxiliares e transporte e tratamento de residuos, e incoar o correspondente expediente disciplinario. Cuarto.- Apercibir a Dna. MARÍA ROSARIO MOYA LEIRA, de que o Sr. Alcalde, en aplicación do artigo 44.3 do Decreto 28/1999, do 21 de xaneiro, poderá adoptar a resolución que proceda respecto ás medidas excepcionais indicadas no punto segundo no prazo de vinte e catro horas dende a recepción dos informes. Quinto.- Notificar a presente Resolución aos interesados no expediente.” Mugardos, 4 de decembro de 2009 O ALCALDE, Asdo) XOSÉ FERNÁNDEZ BARCIA